# Skrivestartere

|  |
| --- |
| Du får være lærer for en dag? Beskriv hva du ville gjort, og hvordan det ville forandret skolen. |
| Alle har en favorittsang. Hva er din? Beskriv hvorfor du liker akkurat denne sangen. |
| Synes du at du skulle hatt mer lommepenger? Skriv et brev til foreldrene dine der du forklarer hvorfor de må øke summen betraktelig. |
| Du er ny rektor på skolen, og vil forbedre uteområdet. Hva er den ene nye tingen du vil kjøpe og hvorfor? |
| Alle har mistet en tann. Tenk på en gang du mistet en tann. Hva fikk du av tannfeen? Gjorde det vondt? Beskriv hvordan du opplevde det. |
| Tenk på favorittmaten din. Hvem lager den? Når smakte du den første gangen? Beskriv hvordan den lukter og smaker.  |
| Hva liker du å gjøre? Tenk på en ting du kunne ha gjort hele dagen. Lag et tankekart der du skriver ned hvorfor du liker denne tingen, og skriv om det etterpå. |
| Tenk deg at du er en hund, beskriv noe som lukter så fælt at ikke engang du vil spise det!  |
| Det er mange typer stormer. Tordenstormer, orkaner, tornadoer, haglstormer og andre. Velg en du har opplevd, eller forestill deg at du har opplevd en, og beskriv det. |
| Forestill deg at du får møte en kjendis. Tenk på tre spørsmål du ville stilt, og forklar hvorfor du vil vite akkurat dette. |
| Halloween-kostymer er artige, men mange av dem er skumle. Hva er ditt beste Halloween-kostyme? Beskriv det. |
| Hvor går du når du vil være alene? Hva gjør dette stedet spesielt for deg? Beskriv ditt sted. |
| Forestill deg et liv uten bøker, blader, aviser. Forestill deg et liv uten lesing. Forklar hvorfor det er viktig å kunne lese. |
| Du er et salathode i en salatåker, og bonden skal akkurat til å plukke deg for å bruke deg til middagen. Skriv et brev til bonden der du overbeviser han om ikke å plukke akkurat deg. |
| Vi kan alle bli sinte. Noen roper og skriker, andre går bort og gråter. Hva gjør du når du blir sint? Beskriv det. |
| Tenk deg at du har fått en venn som nettopp har flyttet til stedet der du bor. Han vil vite tre ting han kan gjøre for å ha det moro på stedet. Hva ville du sagt? |
| Hvis du får oppfylt tre ønsker. Hva ville de vært og hvorfor? |
| Du er en vitenskapsmann som har bygd en tidsmaskin som faktisk virker, men du kan bare bruke den en gang. Tenk deg nøye om. Hvilken tid i fortida eller framtida ville du reist til? |
| Du har 500 kroner i lommeboka. Hva ville du ha brukt dem på og hvorfor? |
| Hvis du kunne dratt hvor som helst i verden, hvor ville du dratt? Beskriv ditt perfekte feriested slik at leserne dine kan se det for seg. |
| Tenk på en bok du har likt å lese eller lytte til? Gi tre grunner til hvorfor du likte akkurat denne boka. |
| Hva tror du er annerledes med ditt liv nå, fra hvordan dine foreldre levde på samme alder. Beskriv det du tror er annerledes.  |
| Se på skoene dine. Hvis de kunne snakke hva ville de si til deg?  |
| Tenk på en eske med fargeblyanter. Hvilken farge ville best beskrive deg. |
| Skriv en melding om hvorfor du kom for sent på skolen. Vær kreativ! |
| Forestill deg at du drar til et fremmed land, og ikke kan språket. Hvilke ti ord bør du kunne. Skriv dem ned, og forklar hvorfor du synes de ti er de viktigste. |
| Skriv kommentarsetninger til denne temasetningen: Jungelen er et hjem for mange uvanlige skapninger. |
| Hvis du skulle hatt et annet navn, hva ville det vært og hvorfor? |
| Skriv kommentarsetninger til denne temasetningen: Det blå havet er fylt med hemmeligheter. |